**Alice Waddington**, nada **Irene Lago Clavero** o 31 de xullo de 1990 en Bilbao, é unha directora de cine, escritora, fotógrafa e deseñadora de vestiario española, que desenvolveu a maior parte do seu traballo no campo do cine moderno. O seu estilo de dirección está definido por unha aproximación contemporánea á era de ouro das grandes producións de terror (1920–1970) das compañías de cine clásicas como Hammer Films ou Universal, mesturado con humor surrealista actual e ás veces cine musical.

Traxectoria
-----------

Naceu en Bilbao co nome de Irene, sendo filla dunha psicóloga catalá e un profesor galego, e adoptou o nome artístico de Alice Waddington aos 16 anos, cando era asistente do director de fotografía Quique López. Aos 18 anos comezou a estudar publicidade na Universidade do País Vasco, onde comezou a realizar fotografías de promoción e a dirixir filmacións de moda como fotógrafa e axudante de fotografía para as edicións españolas de *Harper's Bazaar* e *Neo2* entre outras.

Carreira
--------

Entre os 20 e os 23 anos traballou como creativa publicitaria, produtora e editora de vídeos publicitarios nas axencias Leo Burnett Iberia e Social Noise, especializándose tamén como artista de storyboards dixitais.

Actress Ana Rujas on Alice Waddington's short film Disco Inferno A actriz Ana Rujas rodeada por un muro de lume de efectos especiais durante a rodaxe de *Disco Inferno*, curtametraxe dirixida por Waddington.
En 2014, coa axuda da produtora executiva mexicana Yadira Ávalos, Waddington tomou un ano de descanso na axencia de publicidade para escribir e dirixir unha curtametraxe. Co apoio de patrocinadores, produciu o seu primeiro filme narrativo de 11 minutos, *Disco Inferno* (2015), que recibiu nomeamentos en 63 festivais internacionais de cine, varios deles especializados no xénero de terror como Palm Springs, Fantasía, Sitges. (Premio Noves Visions Short) ou o Fantastic Fest, que a premiou como Mellor Directora na súa categoría. Recibiu ademais outros once premios en festivales internacionais, cunha considerable presenza da curtametraxe en festivais estadounidenses e canadenses.

En 2017 comezou a produción da súa primeira longametraxe, *Paradise Hills*, coa produtora española Nostromo Pictures. A película é un suspense de ciencia ficción escrito por Brian DeLeeuw e Nacho Vigalondo. Foi estreado en 2019.

Filmografía
-----------

| Ano | Título | Directora | Guionista | Produtora | Notas |
| --- | --- | --- | --- | --- | --- |
| 2015 | *Disco Inferno* | Si | Si | Si | Curtametraxe |
| 2019 | *Paradise Hills* | Si | Si | Non |  |
|

Notas
-----

1. ↑  "La nueva brigada de It Girls españolas" (en castelán). 18 de xullo de 2013. Consultado o 2 de xaneiro de 2022.
2. 1 2  "Spanish film-makers to follow: the magnificent seven" (en inglés). 1 de abril de 2016. Consultado o 2 de xaneiro de 2022.
3. ↑  ""Todas las mujeres somos hermanas y criticarnos es una lucha dañina e inútil"" (en castelán). 2013. Consultado o 2 de xaneiro de 2022.
4. ↑  "Entrevista" (en castelán). Consultado o 2 de xaneiro de 2022.
5. ↑  "Undistributed and Honorable Mentions (2015)" (en inglés). 26 de decembro de 2015. Consultado o 2 de xaneiro de 2022.
6. ↑  "ShortFest directors pick favorite packages of short films" (en inglés). 20 de xuño de 2016. Consultado o 2 de xaneiro de 2022.
7. ↑  "‘Invitation’ Tops Sitges" (en inglés). 17 de outubro de 2015. Consultado o 2 de xaneiro de 2022.
8. 1 2  Hopewell, John (13 de agosto de 2015). "‘Amateurs,’ ‘Paradise Hills,’ ‘Kiken’ Set for Austin Fantastic Market" (en inglés). Consultado o 2 de xaneiro de 2022.
9. ↑  De Pablos, Emiliano (14 de xaneiro de 2016). "Atresmedia, Warner’s ‘Palm Trees’ Dislodges ‘Star Wars’ from Spanish B.O. No. 1 Berth" (en inglés). Consultado o 2 de xaneiro de 2022.
10. ↑  Rubinstein, Mark (1 de maio de 2016). "'The Dismantling': A Conversation With Brian DeLeeuw" (en inglés). Consultado o 2 de xaneiro de 2022.

 

|  |  |
| --- | --- |
| Control de autoridades | 
* Wd: Q29053527
* WorldCat
* VIAF: 8584158430400206260001
* BNE: XX6100513
* GND: 1228124841
* IMDb: nm6563565
* LCCN: no2021103753
* TMDb: 1525872

 |